«Кумтөр Голд Компани» ЖАК коммерциялык сунуштарды берүүгө чакырат – КГК ЖАКтын кызматкерлеринин ден соолугун чыңдоо максатында Ысык-Көл жана Чүй облустарынын аймагында кымыз менен дарылоону уюштуруу боюнча кызмат көрсөтүүлөргө
	Тапшыруу форматы:
	Сунушка жана башка документтерге арызга кол коюуга ыйгарым укуктуу адам кол коюшу керек. Документтер мөөр менен бекитилип, PDF форматында берилиши керек. Кол коюучунун ыйгарым укуктары ишеним кат же тиешелүү документтердин күбөлөндүрүлгөн көчүрмөлөрү менен тастыкталышы керек.

	Сунуштарды берүү тартиби
	Катышуучулар коммерциялык сунушту талаптарга ылайык орус тилинде даярдап, керектүү документтердин көчүрмөлөрүн тиркеп, аларды электрондук түрдө төмөнкү электрондук дарекке жөнөтүүгө тийиш: Nurila.Bakirova@kumtor.kg – 2026-жылдын 24-ноябры саат 15:00гө (Бишкек убактысы боюнча) чейин.

Коммерциялык сунушта сунуш берилип жаткан лотторду көрсөтүү керек: 
№1 лот – Техникалык Тапшырмага ылайык Ысык-Көл облусунун аймагында кымыз менен дарылоону уюштуруу боюнча кызмат көрсөтүү 
№2 лот – Техникалык Тапшырмага ылайык Чүй облусунун аймагында кымыз менен дарылоону уюштуруу боюнча кызмат көрсөтүү

Мөөнөтүнөн кеч же башка электрондук почтага келип түшкөн баа сунуштары каралбайт.

	Катышууга берилген сунуш төмөнкү документтерди камтышы керек:
	Коммерциялык сунуш төмөнкү маалыматты камтышы керек:
∙ 2027-жылдын ичинде кызмат көрсөтүү мөөнөтү
∙ Төлөм шарттары
∙ Коммерциялык сунуштун жарактуулук мөөнөтү (40 календардык күндөн кем эмес)
∙ Документтер: техникалык тапшырмага ылайык

	Баалоо критерийлери:
	Квалификациялык жана техникалык талаптарга жооп берген, эң төмөнкү наркты жана оптималдуу мөөнөттөрдү сунуштаган сунуш тандоодон өткөн деп таанылат.

	Коммерциялык сунушту Nurila.Bakirova@kumtor.kg дарегине 2026-жылдын 24-ноябры саат 15:00гө (Бишкек убактысы боюнча) чейин жөнөтүү керек.

	Буюртмачы Келишим түзүлгөнгө чейин каалаган убакта кайсы бир же бардык сунуштарды кабыл алууга же четке кагууга, ошондой эле тандоо жараянын жокко чыгарууга укуктуу жана бул учурда тиешелүү катышуучулардын алдында эч кандай милдеттенме тартпайт. 

	Коммерциялык сунуш расмий бланкта болушу керек.

	Тандоонун катышуучулары көрсөтүлгөн мөөнөттөн кеч берген баа сунуштары кабыл алынбайт жана каралбайт.

Өз сунушун берүү менен Катышуучу Компаниянын талаптарында көрсөтүлгөн бардык шарттарга макулдугун билдирет.

Тандоонун ар бир катышуучусу бир гана коммерциялык сунуш бере алат.

Конкурстук сунуштун жарактуулук мөөнөтү 40 календардык күндөн кем болбошу керек.

Сунуштун жарактуулук мөөнөтүнүн ичинде конкурстук сунушка өзгөртүү киргизүүгө жол берилбейт. 

	
Ушул тандоого байланыштуу бардык суроолор электрондук почта аркылуу төмөнкү дарекке жөнөтүлүшү керек: Nurila.Bakirova@kumtor.kg 
Тандоонун шарттарын тактоо боюнча суроо-талаптар сунуштарды берүүнүн акыркы мөөнөтүнө 3 календардык күн калганга чейин жөнөтүлүшү керек.






ТЕХНИКАЛЫК ТАПШЫРМА
КГКнын кызматкерлеринин ден соолугун чыңдоо максатында Ысык-Көл жана Чүй облустарынын аймагындагы кымыз менен дарылоочу жайларды тандоо боюнча
	№ 
	Көрсөтүлүүчү кызматтардын параметрлери
	Негизги маалыматтар жана талаптар

	1
	Буюртмачы
	«Кумтөр Голд Компани» ЖАК

	2
	Аталышы / саны / көлөмү / өлчөө бирдиги
	Жамааттык келишимдин жоболоруна ылайык, кызматкерлердин ден соолугун чыңдоо үчүн КГКнын кызматкерлерине кымыз менен дарылоочу жайларга жолдомолорду берүү. 
Өлчөө бирдиги: 1 кызматкерге 1 жолдомо. Күтүлгөн көлөм: жылына 200 жолдомого чейин.
Кымыз менен дарылоочу жайлардын саны: Ысык-Көл облусунда 3 объекттен ашпаган, Чүй облусунда 3 объекттен ашпаган.

	3
	Кызмат көрсөтүү мөөнөттөрү (мезгилдери)
	2027-жылдын ичинде (келишим түзүлгөн күндөн тартып 2027-жылдын 31-декабрына чейин) узартуу мүмкүнчүлүгү менен. Кызматкерлердин (коноктордун) жайгашуу мезгилдери:
· жыл бою;
· жайкы мезгилде.

	4
	Жеткирүүчүгө карата талаптар
	1) Жайгашкан жери – Ысык-Көл, Чүй облустарынын аймагында жайгашкан кымыз менен дарылоочу жайлар.
2) «Жакшыртылган» / «жарым люкс» категориясындагы 2, 3 жана 4 орундуу бөлмөлөрдүн болушу. 
3) Жолдомонун наркына кирген күнүнө үч жолку тамак-аш (анын ичинде бээнин сүтүн күнүнө беш жолу ичүү).
4) Тиричилик техникасынын талаптагыдай иштеши:
· стандарттык режимдерде күйүшү жана иштеши (муздаткыч муздатат, плита ысытат, кир жуугуч машина жууп, сыгат ж.б.);
· сырткы бузулуулардын, ачык калган зымдардын, күйүк жытынын, учкундоонун, агып кетүүлөрдүн жоктугу;
· коопсуздук талаптарына шайкештиги (электр изоляциясы, ашыкча ысып кетүүнүн жоктугу, жерге туташтыруу);
· техникалык параметрлердин сакталышы (кубаттуулук, энергия керектөө, температура ж.б.).
5) Инженердик системалардын талаптагыдай иштеши:
· белгиленген ченемдердин чегинде (ысык жана муздак) суунун, жылуулуктун, электр энергиясынын үзгүлтүксүз берилиши;
· авариялык агып кетүүлөрдүн, тыгылуулардын, кыска туташуулардын жоктугу;
· пайдалануу параметрлеринин белгиленген ченемдерге шайкештиги (суунун басымы, жылуулук алып жүрүүчүнүн температурасы, тармактагы чыңалуу ж.б.);
· коргоочу түзүлүштөрдүн (коргоо автоматтары, датчиктер, жапкычтар, сактоочу клапандар) болушу жана иштешинин жарамдуулугу.
6) Бөлмөнүн жабдылышы:
· эмерек: матрацы менен керебет (бир кишилик / эки кишилик); керебеттин жанындагы тумбочкалар; кийим шкафы (текчелери жана илгичтери менен); үстөл жана отургучтар (2 даанадан кем эмес); дубалга илинүүчү же үстөлгө коюлуучу күзгү; кошумча элементтер (категориясына жараша): кресло, журнал үстөлү, сейф;
· төшөк-орун жана текстиль буюмдары: төшөк-орун шейшептеринин топтому (шейшеп, жууркандын кабы, жаздыктын каптары); жууркан жана жаздык (ар бир конокко); сүлгүлөр (мончо үчүн, кол үчүн, бет үчүн); зарылчылыкка жараша — жабуу, плед, халат, тапочка.
· тиричилик жабдуулары жана техникасы: жалпы жана жергиликтүү жарык берүүчү чырактар; розеткалар (керебеттин жанында 2ден кем эмес жана жумуш аймагында 1); алыстан башкаруучу пульту бар телевизор; муздаткыч; жылытуучу шайман (мезгилге жараша); электр чайнек (категориясына жараша); фен (категориясына жараша).
7) Сантехникалык жабдуулар:
· бачогу менен унитаз;
· күзгүсү жана текчеси менен кол жуугуч;
· душ кабинасы же ванна;
· сүлгү кургаткыч;
· сүлгү жана даарат кагазы үчүн кармагычтар.
8) Кошумча жабдуулар (категориясына жараша):
· Wi-Fi роутер;
· идиш-аяк топтому (чыныдар, стакандар, кашыктар);
· жеке гигиена каражаттары (самын, шампунь, гель, тиш тазалоо топтому).
9) Объекттин аймагында унаа токтотуучу орундардын болушу.
10) Конокторду күнү-түнү тейлөө режими (анын ичинде зарыл болгон учурда эрте келүү жана кеч чыгып кетүү мүмкүнчүлүгү).
11) Жолдомону брондоону айып санкцияларысыз жокко чыгаруу мүмкүнчүлүгү.

	5
	Буюртмачыга документтерди өткөрүп берүү боюнча талаптар
	Юридикалык жактын / ЖИнин күбөлүгүнүн же патенттин болушу. Ар бир кызматкердин жайгашуусунун бүткүл мөөнөтүн (келген күндөн тартып кеткен күнгө чейин) так эсепке алуу жана Салыштыруу актысын (толук аты жөнү, табель номери, даталар, кызмат көрсөтүүлөрдүн наркы) түзүү, төлөм эсеби / эсеп-фактура (ЭЭФ).

	6
	Ден соолукту чыңдоочу жолдомонун наркы 
	Бир жолдомонун наркы: 40 000 сомдон ашпаган. Жайгашуу узактыгы: 14 календардык күндөн кем эмес.

	7
	Кызмат көрсөтүү тартиби 
	Келишимде каралган тартипте жана мөөнөттөрдө.



